Kolbász és Hurkafesztivál Baja - élménybeszámoló képekben - Böllérshop
Régóta járunk Bajára a Duna túlpartjára, többek közt a halászléfőző fesztiválra és a bácskai hurka- és kolbásztöltő fesztiválra is mindamellett hogy minden családnak kiváló rövid hétvégi program egy bajai séta és a vendéglátóhelyek ízvilágainak megismerése, a gasztronómiai élvezetek fokozása.
Az idei év sokkal különösebb és egyedibb volt számunkra mint az eddigiek, hisz a XII. alkalommal megrendezett fesztiválon a szokásos részvételünk mellett egy 9 főből álló gyerek csapat munkáját is segítettük.
A rendezvényen számtalan régi ismerős és korábbiakban díjazott és elismert csapat tagjaival találkoztunk, mint példáuk a Bajai Jópofa Srácokkal vagy a Nyugdíjasok csapatával vagy akár a Tetrabittal.
Öröm volt az embereket viszont látni és beszélgetni velük, mindenki barátságos volt és vendégszerető.
A gyerekek érkezését a konkurens csapatok és a szervezők is nagy örömmel fogadta, pártfogolta Őket, mint az új generációt akik a hagyományőrzésen felül példamutató csapatmunkáról és összetartásról tettek szert. A gyerekeket körülvevő légkör egy eddig számunkra leírhatatlan érzés volt, hisz a csapatkiáltásuk, és a tanulási vágyuk ritka és nem a generációjukra jellemző.
A gyerekek városunkból Mohácsról érkeztek a busók földjéről,fiúk lányok egyaránt 8-9 éves korosztályból ráadásul egy osztályból szülők részvételével és támogatásával.
Sokat nem is beszélünk róluk hisz ódákat tudnánk zengeni, inkább beszéljenek a képek, amiket a csatolt linkeken bárki megtekinthet, köszönhetően a szervezőknek, a TV-seknek és a fotósoknak valamint a résztvevőknek.
A rendezvényen számtalan finom és egyedi, békebéli ízvilág sorakozott fel a kukoricás hurkától kezdve a bácskai sült kolbászig. Minden csapat beleadott anyait és apait. Bízunk benne hogy a feltörekvő generáció megőrzi és továbbviszi a hagyományt, ami a magyar nép egyik ősi szokása.
Gratulálunk minden résztvevőnek és díjazottnak, a segítő szülőknek és a szervezőknek egyaránt.
Képekben alábbi oldalakon tekintheti meg a fesztivált a teljesség igénye nélkül:
http://snassz.hu/
Baja város közösségi oldala
Böllérshop.hu közösségi oldala
Rendezvény közösségi oldala